Diari Oficial de la Generalitat Valenciana


Sumari del DOGV 270, del 18-07-1985 (1985/804663)

REIAL DECRET 1039/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria d'Associacions.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/05/25/1039/dof/vci/html**

### Dades del document

Número de DOGV
:   270

Data del DOGV
:   18-07-1985

Secció del DOGV
:   DISPOSICIONS GENERALS

Número del document
:   1985/804663


Data del document
:   25-05-1985

Organisme emissor
:   Presidència del Govern

Tipus de document
:   Reial decret

Reial Decret 1039/1985, de 25 de maig, sobre traspàs de funcions i serveis de l'Administració de l'Estat a la Comunitat Valenciana en matèria d'Associacions.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat ValencianaSegons que disposa el Reial Decret esmentat, que també regula el funcionament de la Comissió Mixta de Transferències prevista en la Disposició Transitòria Quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i la legalitat de realitzar els traspassos en matèria d'Associacions, adoptà, en la reunió del dia 22 de desembre de 1983, l'acord pertinent, la virtualitat pràctica del qual exigeix de ser aprovat pel Govern mitjançant Reial Decret.   
En atenció d'aquests motius, en compliment del que disposa la Disposició Transitòria Quarta de l'Estatut d'Autonomia de la Comunitat Valenciana, a proposta del Ministres de l'Interior i el d'Administració Territorial, i amb la deliberació prèvia del Consell de Ministres del dia 22 de maig de 1985,   
DECRETE:   
Article 1r  
S'aprova l'Acord de la Comissió Mixta prevista en la Disposició Transitòria Quarta de l'Estatut d'Autonomia de la Comunitat Valenciana de data 25 d'abril, pel qual són traspassades funcions de l'Administració de l'Estat en matèria d'Associacions a la Comunitat Valenciana, així com els corresponents serveis i mitjans personals, materials i pressupostaris necessaris per a l'exercici d'aquelles.   
Article 2n  
1. En conseqüència, queden traspassades a la Comunitat Valenciana les funcions a què fa referència l'Acord inclós en l'Annex I d'aquest Reial Decret, així com els serveis i els béns, els drets i les obligacions i el personal i els crèdits pressupostaris que figuren en les relacions adjuntes al mateix Acord de la Comissió Mixta, en els termes i les condicions que s'hi especifiquen.   
2. En l'Annex II d'aquest Reial Decret s'apleguen les disposicions legals afectades per aquest traspàs.   
Article 3r  
Els traspassos a què fa referència aquest Reial Decret tindran efectivitat a partir del dia 1 de juliol de 1985, indicat en l'acord de l'esmentada Comissió Mixta, sense perjudici que el Ministeri de l'Interior produesca els actes administratius necessaris per al manteniment del serveis en el mateix règim i nivell de funcionament que tinguessen en el moment de l'adopció de l'acord transcrit com a Annex I d'aquest Reial Decret, fins la data de publicació.   
Article 4t  
Els crèdits pressupostaris que es determinats d'acord amb la relació 3.2 seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció Trenta-dos, destinats al finançament del cost efectiu dels serveis assumits per les Comunitats Autònomes, una vegada enviats al Departament esmentat per part de l'Oficina Pressupostària del Ministeri de l'Interior els certificats de petició de crèdit, per tal de donar compliment al que disposa la Llei de Pressuposts Generals de l'Estat vigent.   
Article 5é  
Aquest Reial Decret entrarà en vigor el dia de la seua publicació en el Boletín Oficial del Estado.   
A Madrid, el 25 de maig de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
La Sra. Concepción Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la Disposició Transitòria Quarta de l'Estatut d'Autonomia de la Comunitat Valenciana,   
CERTIFIQUEN  
Que en el Ple de la Comissió Mixta celebrat el dia 25 d'abril de 1985 fou adoptat l'acord sobre traspassos de funcions i serveis a la Comunitat Valenciana en matèria d'Associacions, en els termes que tot seguit s'indiquen:   
A) Referència a les normes constitucionals, estatutàries i legals en què s'empara la transferència.   
La Constitució, en l'article 22, reconeix el dret d'associació i en el 149.1.1Ç reserva a l'Estat, amb competència exclusiva, la regulació de les condicions bàsiques que garantesca la igualtat de tots els espanyols en l'exercici dels drets i en el compliment dels deures constitucionals.   
D'altra banda, l'article 31.23 de l'Estatut d'Autonomia de la Comunitat Valenciana estableix la competència exclusiva de la Comunitat en matèria de Fundacions i Associacions de caràcter docent, cultural, artístic, benéfico-assitèncial i similars que desplegaren principalment llurs funcions a la Comunitat.   
Sobre la base d'aquestes previsions constitucionals i estatutàries, procedeix d'efectuar traspassos de funcions i serveis a la Comunitat Valenciana en matèria d'Associacions, encomanades actualment al Ministeri de l'Interior.   
B) Funcions de l'Administració de l'Estat que assumeix la Comunitat Valenciana.   
Són traspassades a la Comunitat Valenciana, dins del seu àmbit territorial, en els termes d'aquest acord i altres normes que ho facem efectiu i es publiquen en el Boletín Oficial del Estado les següents funcions que fins ara havia desempenyat l'Administració de l'Estat en matèria d'Associacions:   
1. Correspondrà a la Comunitat Valenciana la inscripció i el registrament de totes les Associacions que desplegaren principalment llurs funcions a la Comunitat Valenciana i tinguen establert el domicili dins del territori d'aquesta.   
2. La Comunitat Valenciana trametrà al Registre General d'Associacions totes les sol·licituds i els respectius estatuts que es presenten en el Registre de la Comunitat, previament a la inscripció. En el termini de quinze dies el Ministeri de l'Interior comunicarà a la Comunitat Valenciana les objeccions que considere pertinents, que seran vinculants per a aquesta; si en l'esmentat termini el Ministeri de l'Interior no formulàs cap objecció, la Comunitat Autònoma podrà procedir a la inscripció.   
3. A efectes informatius i d'estadística la Comunitat Valenciana haurà de comunicar al Ministeri de l'Interior qualsevol alteració que es produesca en les Associacions inscrites per aquelles.   
Igualment, la Comunitat trametrà al Ministeri de l'Interior tota la documentació relativa a les Associacions subjectes a Lleis especials.   
4. En cas d'aquelles Associacions la inscripció de les quals corresponga al Registre Nacional radicat en el Ministeri de l'Interior, la Comunitat Valenciana trametrà a aquest la documentació relativa a aquestes i advertirà a l'interessat del destí donat a la seua petició.   
5. La petició de declaració d'ultilitat pública es dirigirà a la Comunitat Valenciana respecte de les Associacions de la seua competència i aquesta trametrà l'expedient, amb el seu informe-proposta, al Ministeri de l'Interior per tal de tramitar-lo i elevar-lo a la decissió del Consell de Ministres.   
6. Es procedirà d'aquesta manera prevista en el punt anterior tant i en quan a la integració en Organismes de caràcter internacional o pel que fa a l'adopció de denominacions al·lusives a aquests de les Associacions que tinga inscrites la Comunitat Valenciana.   
C) Funcions que es reserva l'Administració de l'Estat.   
1. El Registre Nacional d'Associacions radicat en la Direcció General de Política Interior del Ministeri de l'Interior inscriurà i registrarà totes les Associacions d'àmbit nacional i aquelles que excedesquen de l'àmbit territorial de la Comunitat, encara que hagen establert el seu domicili en el territori d'aquesta i realitzen activitats en aquest així com aquelles que no realitzen llurs funcions a la Comunitat Autònoma.   
2. Pel que fa a les Associacions la inscripció i registrament de les quals corresponga a la Comunitat Valenciana el Ministeri de l'lnterior procedirà de manera semblant a la que estableix l'apartat B)2.   
3. La Administració de l'Estat comunicarà a la de la Comunitat Valenciana l'obertura de locals dins del seu territori per Associacions d'àmbit nacional.   
4. La declaració d'utilitat pública de totes les Associacions correspon al Govern de la Nació, i en quan al procediment s'estarà al que estableix l'apartat B)5.   
D) Béns, drets i obligacions de l'Estat que s'hi traspassen.   
1. Fins que no es produesca un traspàs definitiu de locals la Comunitat Valenciana podrà utilitzar provisionalment la part dels edificis dels Governs Civils on es s'exerceixen aquests serveis en l'actualitat i la superficie dels quals figura en la relació adjunta número 1, o qualssevol altres que l'Administració de l'Estat hi cedesca provisionalment.   
2. En el termini d'un mes des de la publicació del Reial Decret que aprove aquest Acord seran signades les corresponents Actes de lliurament i recepció del mobiliari, l'equipament i el material inventariable.   
E) Personal adscrit als serveis que s'hi traspassen.   
1. El personal adscrit als serveis traspassats i que és referenciat nominalment en la relació adjunta número 2, passarà a dependre de la Comunitat Valenciana en els termes legalment previstos per l'Estatut d'Autonomia i d'altres normes en cada cas aplicables, i en les mateixes circumstàncies especificades en la relació adjunta i amb el seu número de Registre de Personal.   
2. La Subsecretaria del Ministeri de l'Interior notificarà als interessats el traspàs i la seua nova situació administrativa, tan bon punt el Govern aprove aquest Acord mitjançant Reial Decret. Igualment enviarà als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1984, i l'Administració de l'Estat a modificarà les plantilles orgàniques i pressupostàries en funció dels traspassos efectuats.   
F) Valoració definitiva de les càrregues financeres dels serveis traspassats.   
F.1 El cost efectiu que d'acord amb la liquidació del Pressupost de Despeses per a 1983, corresponga als serveis que es traspassen a la Comunitat Autònoma s'eleva, amb caràcter definitiu a 5.012.000 pessetes, d'acord amb el detall que figura en la relació número 3.1.   
f.2 El finançament, en pessetes de 1985, que correspon al cost efectiu anual dels serveis transferits és detallat en la Relació 3.2.   
f.3 Transitòriament, fins que el cost efectiu es compute per a determinar el percentatge de participació de la Comunitat Autònoma en els ingressos de l'Estat, dels crèdits realtius als diferents components del cost efectiu, per als imports que s'indiquen susceptibles d'actualització pels mecanismes generals previstos en cada Llei de Pressupost de l'Estat.   
 Crédits  
 en pessetes  
Costos bruts: de 1985  
Despeses de personal 5.138.000  
Despeses de funcionament 558.000  
Finançament net 5.696.000  
No hi ha recaptació anual per taxes o altres ingressos.   
Les possibles diferències que es produesquen durant el període transitori a què fa referènciael paragraf anterior, pel que fa al finançament dels serveis transferits, seran objecte de regularització al tancament de cada exercici econòmic mitjançant la presentació dels comptes i estats justificatius corresponents davant d'una Comissió de Liquidació, que es constituirà en el Ministeri d'Economia i Hisenda.   
Durant seixenta dies, a partir de la data de publicació del Reial Decret aprovatori del present Acorde el Ministeri de l'Interior continuarà assumint la gestió i el pagament de les obligacions corresponents als Capítols I i II del Pressupost de Despeses que siguen exigibles en l'esmentat període i corresponguen a les funcions i als serveis que sóm transferits, i el venciment del qual estiga previst pel caràcter periòdic o per causes contractuals.   
El que disposa el paràgraf anterior haurà de ser considerat en efectuar la periodificació i el càlcul dels crèdits que cal retenir i transferir a la Secció 32 dels Pressupostos Generals de l'Estat, mitjançant la tramitació de l'oportú expedient de modificació pressupostària, que s'efectuarà pel procediment d'urgència.   
G) Documentació i expedients dels serveis que s'hi traspassen.   
El lliurament de la Documentació i dels expedients dels serveis traspassats s'efectuarà en el termini d'un mes comptador des de la publicació del Reial Decret pel qual s'aprove aquest Acord. La resolució dels expedients que estiguen en tramitació es realitzarà segons el que preveu l'article 8é del Reial Decret 4015/1982 de 29 de desembre.   
H) Data d'efectivitat dels traspassos.   
El traspàs de funcions i serveis, amb llurs mitjans, objecte d'aquest Acord tindran efectivitat a partir del dia I de juliol de 1985.   
I perquè així conste, expedim aquesta certificació a Madrid, el 25 d'abril de 1985.-Les Secretàries de la Comissió Mixta, Concepción Tobarra Sánchez i Maria Blanca Blanquer i Prats.-   
ANNEX II  
Disposicions legals afectades pel traspàs de funcions i serveis a la Comunitat Valenciana en matèria d'Associacions.  
Llei 131/1964, de 24 de desembre, d'Associacions.   
Decret 1440/1965, de 20 de maig, pel qual es dicten normes complementàries de la Llei d'Associacions, de 24 de desembre de 1964.   
Ordre de 10 de juliol de 1965 per al qual es regula el funcionament dels Registres d'Associacions.   
Reial Decret 2669/1977, de 15 d'octubre, pel qual es regula l'estructura orgànica dels Governs Civils.   
Veure imatge


Còpia Permalink ELI